ప్రయాణం అనేది జీవితంలో ఒక భాగం అంటుంటారు.
అయ్యుండొచ్చు, కానీ అందులో భాగంగా ఎయిర్ పోర్ట్ లో చిరాకు తెప్పించే అనుభవం ఎదురుకాకపోతే బాగుంటుంది.
నా ఉద్దేశం, రెండు గంటలు ముందే రమ్మని చెప్పి పిలిపించినా కూడా
రెండు గంటలు లేట్ అయ్యే ప్రమాదం ఇంకెక్కడ ఎదురవుతుంది చెప్పండి?
అయినా కూడా, గత ఏడాది నా ప్రయాణాలు నాకు కలిసొచ్చాయనే అనుకుంటున్నాను.
అవి నా జీవిత దృక్పథాన్ని విశాలపరిచినట్టు ఉన్నాయి.
కొంతమట్టుకు అనుకోండి.
కాబట్టి, నేను ఇప్పుడు ఏ మంచి ప్రయాణికుడైనా తప్పకుండా చేయాల్సిన
ఒక ప్రయాణం చేయబోతున్నాను.
యూరోప్ యాత్రకు వెళ్తున్నాను.
సరే. ఇంతకీ మనం ఎక్కడ ఉన్నాం?
నేను మొత్తం ఖండాన్ని చుట్టబోతున్నాను...
అత్యంత ఉత్తరాన ఉన్న ప్రాంతం నుండి దక్షిణాదిన అట్టడుగున ఉన్న చోటు వరకు.
సహజంగా జనం వెళ్లని చోట్లకు వెళ్లి, అద్భుతమైన ప్రదేశాలను కనుగొనబోతున్నాను...
మీకు కనిపిస్తుందా?
...నాలో ప్రాణం పోసుకుంటున్న సాహస గుణాన్ని ప్రోత్సహించబోతున్నాను.
నన్ను చూడండి. చేతులు వదిలేశాను.
అవి ఇక్కడే ఉన్నాయి. అదేంటి, బో చేపా?
కొత్త కొత్త రుచులు ఆస్వాదించబోతున్నాను...
వావ్, ఇది భలే ఉంది.
ద్రాక్షపళ్ళు సిద్ధం.
...స్థానికుడిలా జీవించడానికి ప్రయత్నిస్తా.
మా ఊరికి స్వాగతం.
ఇది నమ్మశక్యంగా లేదు.
నేను నీ ప్రాణాలు కాపాడాను. అది గుర్తుంచుకో.
నేను నా చింతలన్నిటినీ సూట్ కేసులో పెట్టి...
వస్తున్నారు చూడండి.
ఘోరమైన ప్రమాదంలో ఉన్నప్పుడు మన శరీరం ఏం చేస్తుందో మనం చెప్పలేం.
నా చిన్న నాట నుండి నేను ఇలాంటి పనిని చేసిందే లేదు.
...అలాగే నేను ముందెన్నడూ పలకని మూడు పదాలు పలకబోతున్నాను.
టేకాఫ్ కి సిద్ధం.
యూరోప్
దోమల గురించి నేను ముందెప్పుడూ ఊహించనన్ని విషయాలు నాకు స్వీడన్ నేర్పించింది...
కాబట్టి నా తరువాతి యూరోపియన్ ప్రయాణాలు
నా గురించి నాకే మరింత నేర్పుతాయని ఆశిస్తున్నాను.
స్కాట్ల్యాండ్ నా మాతృభూమి, లేదా మా అమ్మ గారి దేశం అంటే మంచిదేమో.
మా అమ్మ స్కాట్ల్యాండ్ లో పుట్టి, తనకు 13 ఏళ్ళు వచ్చేవరకు ఇక్కడే గడిపింది.
నేను ఇక్కడికి రావడం ఇదే మొదటిసారి.
స్కాట్ల్యాండ్
స్కాట్ల్యాండ్ తో దగ్గరి సంబంధాలు ఉన్నది నా కుటుంబానికి మాత్రమే కాదు.
ఈ ప్రదేశానికి అనేకసార్లు వచ్చి పోతున్న మరొక కుటుంబం విండ్సర్ కుటుంబం.
బ్రిటీష్ రాజ కుటుంబం అన్నమాట.
విక్టోరియా మహారాణి నుండి రెండవ ఎలిజబెత్ మహారాణి వరకు అందరూ ఇక్కడికి వచ్చినోళ్లే, ఇప్పుడు మొదటి యుజీన్ వచ్చాడు.
మీకు చాలా థాంక్స్.
ఆలస్యమైనా ఆఖరికి వెళ్లడం మంచిది అంటుంటారు, అందుకు 76 ఏళ్లకు ప్రయాణం మొదలెట్టిన నేనే ఉదాహరణని,
ఎంతైనా నేను స్వీడన్ నుండి వేయి మైళ్ళు ప్రయాణించి
గ్రేట్ బ్రిటన్ ఉత్తర కొనలో ఉన్న బోనీ స్కాట్ల్యాండ్ లో నా పూర్వీకుల ఆనవాళ్లను తెలుసుకోబోతున్నాను.
ది హైల్యాండ్స్ స్కాట్ల్యాండ్
నా గురించి నేను తెలుసుకోవాలని చేస్తున్న ఈ నా ప్రయాణం, కాలం చేసిన ఎలిజబెత్ మహారాణి తన ఆఖరి
రోజులలో గడపడానికి ఎంచుకున్న ప్రదేశం నుండి మొదలవుతుంది.
ద హైల్యాండ్స్.
వాళ్ళు సెలవులకు ఇక్కడికి వచ్చి ఉండటానికి కారణం ఏంటో నాకు అర్థమవుతుంది అనుకుంట.
ఇక్కడ చాలా అందంగా ఉంది.
విశాలంగా కూడా ఉంది.
ఈ హైల్యాండ్స్ దాదాపుగా 25,900 చదరపు కిలోమీటర్ల కళ్ళు చెదిరే
కరుకైన సీనరీకి పుట్టిల్లు.
సరే. మనం ఇప్పుడు ఎక్కడ ఉన్నాం?
నేను గనుక స్కాట్ల్యాండ్ లో టెంట్ లో ఉండాల్సి వస్తే, ఇదే మన ఆఖరి ఎపిసోడ్ కావొచ్చు.
మా అమ్మ గ్లాస్గోలో పెరిగింది.
అంటే, నాకు తెలిసి జీవన శైలిలో వ్యత్యాసాలు ఉండేవి అనుకుంటున్నా,
మా అమ్మ పెరిగిన స్కాట్ల్యాండ్ కి,
అలాగే విండ్సర్స్ వారు నివసించిన స్కాట్ల్యాండ్ కి.
నేను తర్వాత ఒకసారి గ్లాస్గోకి వెళ్ళాలి అనుకుంటున్నాను,
కానీ ప్రస్తుతానికి హైల్యాండ్ లో మాత్రం, నేను ఉండబోయే ప్రదేశం...
ఒక రాజభవనానికి ఏమాత్రం తక్కువ కాదు అన్నట్టు ఉంది.
స్కాట్ల్యాండ్ కి స్వాగతం. నా పేరు లిన్. నేను ఈ క్యాండక్రెయిగ్ హౌస్ యజమానిని.
చాలా థాంక్స్. స్వాగతం అంటే ఇలా ఉండాలి.
లోపలి ప్రదేశాన్ని చూపించనా?
- నాకు వెంటనే చూడాలని ఉంది. - సరే.
మంచిది.
ఈ క్యాండక్రెయిగ్ హైల్యాండ్ లో ఉన్న ఒక లగ్జరీ ఎస్టేట్,
దీన్ని 17వ శతాబ్దంలో నిర్మించారు,
అంటే ఇది కెనడా దేశం కంటే 200 ఏళ్ళు పెద్దది అన్నమాట.
కానీ ప్రస్తుత కాలంలో, ఈ మొత్తం ప్రదేశం, అలాగే ఇక్కడి 12 బెడ్ రూమ్ లను
మీరు రోజుకు 12,000 డాలర్లకు అద్దెకు తీసుకోవచ్చు.
భలే ఉంది.
ఈ ఇంటిని నిజానికి ప్రస్తుతం రాజకుటుంబం నివసిస్తున్న బల్మోరల్ కోటను డిజైన్ చేసిన
అదే ఆర్కిటెక్ట్ డిజైన్ చేసాడు.
- ఇక్కడికి బల్మోరల్ కోట ఎంత దూరం? - అంటే, ఒక అరగంటలో వెళ్లిపోవచ్చు.
వావ్, అంటే వాళ్ళు మీ పొరుగింటి వారు అనొచ్చు.
- నిజమే, అవును. - వాళ్ళు ఇక్కడికి వచ్చారా?
- అవును. - సరే.
ప్రస్తుత మహారాజు అలాగే రాణిగారు ఇక్కడికి వచ్చి గడిపారు.
ఎంతైనా ఒకరికి సొంత కోట ఉన్నది అంటే,
మిగతా వారి కోటలు ఎలా ఉన్నాయో చూడాలి అనిపిస్తుంది ఏమో.
- ఇక్కడా? - అవును.
కానీ ఈ ప్రదేశాన్ని ఇష్టపడేది కేవలం రాజకుటుంబీకులు మాత్రమే కాదు.
ఇది మా డైనింగ్ రూమ్.
భలే, చూడగానే స్కాట్ల్యాండ్ లో ఉన్నానని తెలుస్తుంది.
ఇంతకు ముందు మీ హాలీవుడ్ స్నేహితులు చాలా మంది ఇక్కడికి వచ్చి భోజనం చేశారు.
- సరే. ఎవరు వచ్చారు? - స్టీవ్ మార్టిన్.
రాబిన్ విలియమ్స్.
షాన్ కానరీ.
- నిజంగా? - కాబట్టి మీరు సంకోచించాల్సిన అవసరం లేదు.
మిత్రులారా, సమాధానం చాలా ఈజీ.
షాన్ కానరీ, ఆయన ఈ కుర్చీలలో ఒకదాని మీద కూర్చున్నాడు.
టార్టన్ గుడ్డ, దానితో కిల్ట్ లు చేయడం చూశాం.
నేనైతే ముందెప్పుడూ గోడల మీద, సీలింగ్ మీద అలాగే లాంప్ షేడ్ ల మీద దాన్ని చూడలేదు.
ఇది టార్టన్ గుడ్డతో చేయబడిన సిటీ.
కానీ నా ఆలోచనల్లో మెదిలింది అతిగా వాడిన టార్టన్ గుడ్డ మాత్రమే కాదు.
నేను మైఖేల్ ని కలవడానికి ఏర్పాట్లు చేశాను, అతను యూదుల మూలాల విషయాలలో నిపుణుడు...
- మిమ్మల్ని కలవడం సంతోషం. - ఎలా ఉన్నారు? మిమ్మల్ని కలవడం సంతోషం.
...ఈయన మా అమ్మ రెబెక్కా "బెట్టి" కడ్లట్జ్ కుటుంబ చరిత్రను తవ్వుతున్న వ్యక్తి.
కడ్లట్జ్: విస్తరించిన కుటుంబ మూలాలు
చెప్పేది వినండి, నాకు ఇది కొంచెం భయంగా ఉంది.
ఎందుకంటే మన పూర్వీకుల గురించి మనకు సిగ్గు కలిగించే చరిత్రను తవ్వడం అంత బాగోదు కదా.
"మీ ముత్తాతలు హత్యలు చేసిన బందిపోటు దొంగలు,
దురదృష్టవశాత్తు వాళ్ళు చాలా మందిని దోపిడీ చేసి ఎంతో దోచుకున్నారు."
"నిజంగా?
నిజంగా? సరే."
ముందుగా, మన ముందు విస్తరించబడిన ఒక కుటుంబ చరిత్ర పటం ఉంది,
అలాగే వీళ్ళు మీ ముత్తాతలు, మునిమామ్మలు,
శామ్యూల్ అలాగే నెల్లి.
నేను ఈ ఫోటోలను ముందెప్పుడూ చూడలేదు.
వీళ్ళు లూయిస్ కి... వీళ్ళు మీ తాతయ్యకు అమ్మా నాన్నలు.
వీళ్ళందరూ నాసిఎల్స్క్ అనబడే చిన్న టౌన్ నుండి వచ్చారు,
అది వార్సా నుండి దాదాపు 40 నుండి 48 కిలోమీటర్ల దూరంలో వాయువ్య దిశలో ఉండే ఊరు.
అలాగే మీ కుటుంబం గ్లాస్గోకి 1891లో వచ్చింది.
- ఆ ఊరు పేరు ఏంటి అన్నారు... - నాసిఎల్స్క్.
నాసిఎల్స్క్.
మీ అమ్మగారు అసలు మీ కుటుంబం గ్లాస్గోకి, అలాగే ఆ తర్వాత కెనడాకి ఎందుకు
వెళ్లాలని అనుకున్నారో మీకు ఏమైనా చెప్పారా?
అంటే, శతాబ్ద ప్రారంభంలో అమెరికాకు చాలా విధాలైన ప్రజలు వెళ్లడం మొదలెట్టారు, కదా?
అవును.
కానీ వాళ్ళు స్కాట్ల్యాండ్ దేశాన్నే ఎందుకు ఎంచుకున్నారో నాకు తెలీదు. మీకు తెలుసా?
అప్పట్లో యూరోప్ ఖండం ప్రధాన భూభాగం నుండి
ఉత్తర అమెరికాకి వెళ్లే బోట్లు చాలా అరుదుగా దొరికేవి.
అది చాలా ఖరీదైన విషయం, కానీ ఇవన్నీ చాలా బీద కుటుంబాలు.
కాబట్టి చాలా కుటుంబాలు రెండు దశలుగా ఈ ప్రయాణాన్ని చేసేవారు...
- సరే. అవును. - ...ప్రయాణానికి డబ్బు చెల్లించుకోవడానికి.
అలాగే వాళ్ళు గ్లాస్గోకి వచ్చినప్పుడు, వాళ్ళు కాస్త షాక్ అయి ఉంటారు,
ఎందుకంటే వాళ్ళు చాలా బీద ప్రదేశమైన గోర్బల్స్ లో నివసించాల్సి వచ్చింది.
- సరే. - కాకపోతే వాళ్ళు అక్కడ 30 ఏళ్ళు గడిపారు.
సరే.
అలాగే ఇది మీ కుటుంబ ఫోటో.
ఇందులో మీ అమ్మగారు... నాకు తెలిసి ఆమె చిన్న బిడ్డలలో ఒకత్తె.
- ఇది ఆవిడేనా? - అది ఆవిడే అనుకుంటున్నా.
అవును, అది మా అమ్మే.
భలే.
తమ కుటుంబాలకు మంచి జీవితాలను ఇవ్వాలని ఆశపడిన
బంధువులు నాకు ఉన్నారని తెలిసి నాకు గర్వంగా ఉంది.
అప్పట్లో వాళ్ళు ఎన్ని ఇబ్బందులు ఎదుర్కోవాల్సి వచ్చింది అని ఆలోచిస్తుంటేనే,
నా మనసు ఏదోలా అయిపోతుంది.
మా అమ్మ గనుక స్కాట్ల్యాండ్ లోనే ఉండిపోయి ఉంటే, నేను, చెప్పాల్సిన పనిలేదు,
మీరు ఇప్పుడు ఎవరిని ఇంటర్వ్యూ చేస్తుండేవారో నాకు తెలీదు.
నేనైతే ఇక్కడ ఉండేవాడిని కాదు, అంటే, ఎందుకంటే మా అమ్మ మా నాన్నని కెనడాలోనే కలుసుకుంది.
జీవిత బాటను మార్చే ఇలాంటి చిన్నగా కనిపించే విషయాల గురించి ఆలోచిస్తే మతి పోతుంది.
నేను ఈ అందమైన దేశానికి ముందెన్నడూ రాకపోయినా,
ఇది మా అమ్మగారి బాల్యాన్ని నిర్మించిన దేశం.
చివరికి నేను ఇక్కడికి వచ్చాను కాబట్టి, ఈ దేశంలోని అన్నిటినీ చూడాలి అనుకుంటున్నాను.
కాబట్టి ఇక్కడి స్థానికులలో ఒకరు ఈ దేశ జాతీయ కాలక్షేప కార్యక్రమంగా పిలిచే
ఒక కార్యక్రమానికి పిలవడంతో నేను వస్తానని చెప్పాను.
- రాబర్ట్. - హలో. మిమ్మల్ని చూడటం సంతోషంగా ఉంది.
ఈ పని స్వీడన్ లో చేసిన మూస్ వేటకంటే
భయంకరంగా ఉండదని అనుకుంటున్నా.
లేదా ఉంటుంది అంటారా?
మనం ఏం చేయబోతున్నాం? ఎక్కడికి వెళ్తున్నాం?
అంటే, మనం ఇవాళ ఒక మంచి, సాంప్రదాయ పనిని చేయబోతున్నాం.
మేము ఇవాళ కొన్ని సాల్మన్ చేపలు పట్టడానికి మిమ్మల్ని రాయల్ డీసైడ్ లో ఉన్న
డీ నదికి తీసుకెళ్ళబోతున్నాం.
- సాల్మన్ చేపలు పట్టడమా? - అవును.
సరే.
స్కాట్ల్యాండ్ లో సాల్మన్ చేపలు పట్టడం ఎందుకు ఇంత పాపులర్?
అంటే, యుజీన్, ఇక్కడ చాలా మంచి నదులు ఉన్నాయి, వాటిలో ఎన్నో మంచి సాల్మన్ చేపలు ఉంటాయి.
అంటే, అవి చాలా బలంగా ఉండే చేపలు.
నిజానికి ఆ చేప పిల్లలు ఇక్కడి నదుల నుండి ఈదుకుంటూ,
అట్లాంటిక్ మహాసముద్రంలోకి వెళ్లి అందులో ఈదుతాయి,
ఆ తర్వాత ఆ చేపలు తిరిగి వచ్చి
ఏ నదుల నుండి వెళ్ళాయో వాటిలోకి మళ్ళీ వెళతాయి.
అవి గుడ్లు పెట్టడానికి వస్తున్నాయి, మన చేతికి దొరకడానికి కాదు.
సాల్మన్ చేపలు తిరిగి స్కాట్ల్యాండ్ కి వలస వస్తాయని విన్నప్పుడు
వాటి సందర్శన నేను తిరిగి ఇక్కడికి రావడం కంటే ప్రమాదకరమైంది అనిపించింది,
కానీ అందరూ ఇష్టపడే ఈ చేపలు ప్రపంచ వ్యాప్తంగా చేపలు పట్టేవారిని ఇక్కడికి ఆకర్షిస్తాయి.
అలాగే ఒక చేపను పట్టడం మనం అనుకునేంత సులభం కాదు,
కాబట్టి రాబర్ట్ మాకు సాయం చేయడానికి ఒక నిపుణుడిని పిలిచాడు.
- జాన్. - యుజీన్.
- మిమ్మల్ని కలవడం సంతోషం. - చాలా సంతోషం.
- రాయల్ డీసైడ్ కి స్వాగతం. - థాంక్స్.
ఇక్కడికి రావడం సంతోషంగా ఉంది.
జాన్ ఒక గిల్లి, అంటే గేలిక్ భాషలో అటెండెంట్.
నాకు తెలిసి హైల్యాండ్ లో ఒక గైడ్ లాంటి వాడు.
చేపలు పట్టడంలో ఆయనకు తెలీని విషయం అంటూ ఏదీ లేదు, నేను ఎంత దారుణంగా పడతాననేది తప్ప.
ఆయన అది త్వరలోనే తెలుసుకుంటాడు లెండి.
సరే. మీరు వేసుకోవడానికి నేను ఒకటి తెచ్చాను.
నేను గిల్లికి కోపం తెప్పించకూడదు అని చూస్తున్నాను.
సరే, మితృలారా, ఇప్పుడు ఆ బ్రేసెస్ ని భుజాల మీదుగా వేసుకోండి.
నేను మంచి విద్యార్థిలా నడుచుకుంటాను. నేను ఇతను ఎలా చెప్తే అలా చేస్తాను.
నేను ఇవాళ మంచి ఉత్సాహం చూపించబోతున్నాను. నాకు అతనికి కోపం తెప్పించాలని లేదు.
భలే ఉన్నారు. అచ్చం జాలరిలా ఉన్నారు, యుజీన్.
నేను మీకు సర్కిల్ సి ఎలా వేయాలో నేర్పిస్తాను.
రౌండ్ గా.
అలాగే ఇప్పుడు మీరు చేయాల్సిన రెండవ పని ఏంటో చెప్తాను, మీరు చేతిని చుట్టూ తిప్పి,
ఒక డ్రింకుల ట్రేని పైకి ఎత్తాలి.
అది విస్కీ, పైగా నేను తెచ్చిన విస్కీ. కాబట్టి మీరు దాన్ని వలకపోయకూడదు.
నేను అంత పని చేయగలను అని జాన్ అనుకున్నాడు అంటే,
అతను బహుశా తాగిన మత్తులో అలా అనుకుంటూ ఉండవచ్చు.
సరే. ఇది నేను చేయగలను.
కానీ ఒకసారి ప్రయత్నించి చూడటమే మంచి పని అని నాకు అనిపిస్తోంది.
దాన్ని గుండ్రంగా తిప్పాలి.
- అంతే, అలాగే. - భలే ఉంది. చాలా బాగా వేశారు.
- సరిగ్గా వేశారు. - బాగుంది.
మరొకసారి ట్రై చేయండి.
అద్భుతం.
- మళ్ళీ చాలా బాగా వేశారు. - బాగుంది.
ఎలా ఉంది?
ఇక మనం చేపలు పట్టడం మొదలెట్టాలి అంతే.
అలాగే.
ఈ పని చేయడం నాకు బాగానే నచ్చింది, తెలుసా?
ఇక నేను గోల్ఫ్ ఆడటం మానేసి, సాల్మన్ చేపల వేట మొదలెడితే సరి.
ఇలా చేపలు పట్టడం జనానికి ఎందుకు అంత ప్రశాంతంగా అనిపిస్తుందో నాకు అర్థమైనట్టు ఉంది,
ఎందుకంటే ఇది చాలా ఇక్కడ చాలా అందంగా ఉంది.
అక్కడ మీ వేట ఎలా సాగుతోంది?
అంటే, నేను ఇంకా ఏమీ పట్టుకోలేదు.
మీ వైపు ఎలా ఉంది?
ఇది నెమ్మదిగా ఈ పని నాకు అత్యంత ఫేవరెట్ కాలక్షేపం అవుతోంది.
మిమ్మల్ని చూస్తుంటే చాలా సంతోషంగా ఉన్నట్టు ఉన్నారు.
రాజకుటుంబీకులు కూడా ఇక్కడ చేపలు పడుతుంటారు అని విన్నాను.
ఈ నది వాళ్ళ ఎస్టేట్ గుండా కూడా వెళ్తుంది.
కనీసం వాళ్ళకైనా నాలాగ కాకుండా కొంచెం కలిసి వస్తుందని ఆశిస్తున్నా,
ఎందుకంటే నీటిలో అరగంట శ్రమపడినా, ఇంతవరకు ఒక్క చేప కూడా ఎరను కొరకలేదు.
హేయ్, యుజీన్, ఏదైనా పట్టిందా?
ఇంకా లేదు, కానీ కొన్ని ఎరను లాగి పోయినట్టు అనిపించింది.
అయితే ఇక వెళ్లిపోదామా?
- సరే. పదండి. - సరే.
ప్రస్తుతానికి సాల్మన్ చేపలు తప్పించుకుని ఉండొచ్చు,
కానీ ఈ అనుభవం వెనుకున్న ముఖ్య ఉద్దేశం మనలో ఉన్న చింతలను ఈ నీటిలో వదిలేయాలని అంట.
మీకు కొంచెం మందు కావాలా?
ఇక నేను మొదటిసారి గట్టి సరుకు రుచి చూసే సమయమైంది.
నాకు విస్కీ పెద్దగా నచ్చదు.
అది బలమైన డ్రింక్, కానీ నేను కలిసి ఫిషింగ్ చేసిన వారు,
వాళ్ళు చాలా చలాకిగా ఉన్న స్కాట్లు, సరేనా?
ఈ అనుభవం కొందరు కుర్రాళ్లు కలిసి, "అదరగొట్టావు మిత్రమా" అనుకునేటట్టు ఉంది. సరేనా?
ఇది మధ్యాహ్న సమయంలో మంచి కాలక్షేపం.
అలాగే ఒక మంచి రోజును ముగించడానికి ఇంతకు ముందు ఇక్కడికి వచ్చిన అతిథిలా గడపడాన్ని మించింది ఉంటుందా,
సర్ షాన్ కానరీలా ఒక వోడ్కా మార్టిన్ ఆర్డర్ చేస్తే అదిరిపోదు?
వచ్చిన మొదటి రోజే నాకు స్కాట్ల్యాండ్ బాగానే నచ్చడం మొదలైంది.
ఈ ప్రదేశానికి ఒక ఆకర్షణ ఉంది.
మా అమ్మ అలాగే నా కుటుంబంలో అటువైపు వారు...
నా మనసులో అలా తిరుగుతూనే ఉన్నారు.
అంటే, నేను ఆ విషయం నన్ను ఇంతగా... కదిలిస్తుంది అని అనుకోలేదు.
రేపు, నేను ఇక్కడ నా కుటుంబ చరిత్ర గురించి మరింత తెలుసుకోవాలని నిర్ణయించుకున్నాను.
కాబట్టి రాత్రికి నాకు బాగా నిద్రపట్టాలని ఆశిద్దాం.
రాత్రి అంతా చక్కగా నిద్రపోయిన తర్వాత,
నేను నా ఈ చిన్ని కోటకు రాజుగా బ్రతకడాన్ని ఎంజాయ్ చేయడం మొదలెడుతున్నాను.
ఇది నిజంగా అద్భుతంగా ఉంది, కదా?
కానీ నేను ఇవాళ హైల్యాండ్స్ ని విడిచి
మా అమ్మ చిన్నతనం గురించి తెలుసుకోవడానికి గ్లాస్గోకి వెళ్తున్నాను.
మా అమ్మ మా కుటుంబం గురించి కొన్ని కథలు చెప్పింది.
కానీ గోర్బల్స్ లో ఆమె జీవితం గురించి పెద్దగా చెప్పలేదు, కాబట్టి అక్కడికి వెళ్తున్నానని తెలిసి చాలా ఆసక్తిగా ఉంది.
ఆ ప్రదేశం గ్లాస్గో నుండి 160 కిలోమీటర్ల దూరం,
అలాగే దార్లో నేను ఖచ్చితంగా మిస్ కాకూడని ఒక ప్రదేశం గురించి వీళ్ళు చెప్పారు.
అన్నిటినీ చేతితో చేసే ఆఖరి కొందరు కళాకారులలో ఒక వ్యక్తిని కలవాలి అంట.
నేను ఒక కిల్ట్ వేసుకోవడానికి అవసరమైన హక్కు నాకు సగం ఉంది అనొచ్చు,
ఎంతైనా నా తల్లి వైపు నుండి నేను స్కాటిష్ వాడిని కదా.
వీళ్ళు కుటుంబ కార్యక్రమాలకు, కిల్ట్ వేసుకుని
చాలా ఎంజాయ్ చేస్తుంటారు అంట.
చాలా నవ్వుకుంటారు.
వాళ్ళు గనుక ఎలాంటి లోదుస్తులు లేకుండా అంత ఎంజాయ్ చేయగలిగితే,
నేను కూడా భయపడుతూ అయినా సరే ఈ కుటుంబ ఆచారాన్ని ఖచ్చితంగా ఆచరించి తీరాలి.
- హాయ్, యుజీన్. ఎలా ఉన్నారు? - మీరు బిల్ అనుకుంట.
అవును నేనే.
ఆహ్-ఓహ్.
కిల్ట్ కి ముఖ్యమైంది టార్టన్ గుడ్డ,
అలాగే, ఆ గుడ్డ దాదాపు 9,000 డిజైన్లలో అందుబాటులో ఉంది అంట,
అందులో సగానికి పైన డిజైన్లు ఒక కుటుంబాన్నో లేక కులాన్నో సూచించేవి అంట.
మరి నా కుటుంబానికి ఒక డిజైన్ ఉందో లేదో నాకు తెలీదు...
- సరే. - ఒక టార్టన్.
తమ ప్రత్యేకమైన టార్టన్ గురించి నా కుటుంబస్తులు మాట్లాడటం నేను విన్నట్టు గుర్తులేదు.
సరే.
మనం వ్యక్తిగతంగా మీకు సూట్ అయ్యేది ఒకటి కనిపెట్టడానికి ట్రై చేద్దాం,
మీ గుణానికి సరిపోయేది.
అంటే, నేను కామెడీ రంగంలో పనిచేస్తుంటాను,
కాబట్టి మీ దగ్గర కామెడీ టార్టన్ ఏదైనా ఉందా?
అంటే... మీకు ఎంత కామెడీగా ఉండాలనే దాని మీద ఆధారపడి ఉంటుంది.
ఇది ఎలా ఉంది?
దీన్ని కోషర్ టార్టన్ అంటారు, ఇది యూదులు వేసుకునే టార్టన్.
భలే, అది వినడానికి సరిగ్గా నాకు సరిపడేదానిలా ఉంది, కదా?
సరే. ఇప్పుడు నేను కొన్ని ప్రత్యేకమైన కొలతలు తీసుకోవాలి.
- అంటే ఏంటి మీ ఉద్దేశం? - నాకు మీ నడుము, పిరుదులు,
అలాగే పొడవు కొలతలు కావాలి.
అలాగే. సరే.
నాకు మీ తుంటి పై భాగం నుండి మీ మోకాలు మధ్య వరకు ఉండే పొడవు కావాలి.
నాకు చెప్పినదాని బట్టి, నేను జీవితంలో తిన్న బేగుల్స్ కంటే ఎక్కువ కిల్ట్ లు బిల్ చేశాడు అంట.
కాకపోతే ఈయన ఇలా టేప్ తో నా కొలతలు
తీసుకుంటాడు అని తెలిసి ఉంటే నేను వాటిని కాస్త తినడం తగ్గించేవాడిని.
సరే.
నేను ఇప్పుడే భోజనం చేశాను లెండి.
సరే.
సరే, ఇక మొదలెడుతున్నా.
97 సెంటీమీటర్లు.
నాకు మెట్రిక్ కొలతలు తెలీదు.
మీ నడుము దాదాపు 38 ఇంచుల వెడల్పు ఉంది.
అది 38 కాదు. నా నడుము 38 అస్సలు ఉండదు.
నా నడుము సైజు 34. నిజం.
ఈ టేప్ కొలత మనకు అబద్ధం చెప్పదు, యుజీన్.
బిల్ నా కిల్ట్ ని చాలా చక్కగా కుడతారు అని అనుకుంటున్నాను.
అంటే, ఇక్కడ నేను మీ సైజు ఎంతో చెప్పను.
- అది నాకు తెలిస్తే చాలు, సరేనా? - సరే.
అలాగే.
ఈ పని చేయడానికి ఈయన ప్రతీ వివరాన్ని చాలా క్షుణ్ణంగా పరిశీలించి పని మొదలెడతారు.
పూర్తి అయింది.
- సరే. ఎంత సైజు ఉంటే అంత. - చాలా పెద్దదే.
థాంక్స్.
నేను ఒకసారి షర్ట్ కి బట్టన్ కుట్టాను, ఆ మాత్రం చేయడానికే చాలా కష్టపడ్డాను.
కొంచెం గొంతు తడుపుకుంటారా?
నేను స్కాచ్ పెద్దగా ఇష్టపడతానని చెప్పలేను.
- అమ్మో, బాబోయ్. - నిజంగా?
అది సరిపోతుంది.
సరే, ఇది మీ కోసం, బిల్.
- అలాగే ఇది మీ కోసం, యుజీన్. - మీకు, మీ చేతి కళకు కలిసిరావాలి.
మీ ఆరోగ్యం బాగుండాలి, సర్.
24 గంటల్లో రెండు పెగ్గులు, అయినా నాకు ఇంకా విస్కీ తాగడానికి మనసు రావడం లేదు.
సరే, ఇక నేను పని మొదలెట్టకపోతే, మీ కిల్ట్ సిద్ధం చేయలేను.
నా మట్టుకైతే, నేను నా స్కాటిష్ పూర్వాపరాలను పూర్తిగా అర్థం చేసుకుంటే తప్ప,
ఒక కిల్ట్ వేసుకున్నప్పుడు నేను కాస్ట్యూమ్ వేసుకున్నట్టు ఉంటుంది అంతే.
నేను ప్రయాణాలను ఇష్టపడే రకాన్ని కాదని చెప్పడానికి ఒక మంచి ఉదాహరణ, ఇన్నేళ్ల తర్వాత,
మా అమ్మ ఈ దేశాన్ని వదిలి వచ్చిన వందేళ్ల తర్వాత, నేను మొదటిసారి గ్లాస్గోకి వెళ్తున్నాను అన్న విషయమే...
మా అమ్మ పుట్టిన సిటీ.
ఈ ప్రదేశం హైల్యాండ్స్ తో పోల్చితే చాలా వేరేగా ఉంది.
అంటే, ఇది నిజంగా శ్రామిక వర్గ ప్రజలు నివసించే టౌన్ లాగే ఉంది.
ఇక్కడికి వచ్చినందుకు నాకు సంతోషంగా కూడా ఉంది.
మా ముత్తాతలు పోలాండ్ నుండి వచ్చినప్పుడు,
వాళ్ళు, అలాగే అనేక వేల మంది ఇతర వలస కార్మికులు
క్లైడ్ నది దక్షిణ ఒడ్డున ఉండే ఒక హోసింగ్ కాలనీ, గోర్బల్స్ లో సెటిల్ అయ్యారు.
ఇదే గోర్బల్స్.
ఆ ప్రదేశం ఇదే.
నాకు వింతైన ఫీలింగ్ కలుగుతోంది.
నా జీవితంలో ఎన్నోసార్లు వింతైన ఫీలింగ్స్ కలిగాయి,
కానీ ఇది ఒక మంచి వింత ఫీలింగ్.
మా అమ్మ తనకు 13 ఏళ్ళు వచ్చే వరకు ఉన్న బిల్డింగ్ ని గోర్బల్స్ ని తిరిగి అభివృద్ధి
చేసే క్రమంలో కూల్చేశారు అంట.
కానీ జీనియాలజి నిపుణుడు, మైఖేల్, ఇప్పటికీ భద్రపరచబడిన ఒకప్పటి
బిల్డింగ్ ని నాకు చూపిస్తాను అన్నారు.
సరే, ఈ బిల్డింగ్ ని అలాగే ఉంచారు.
20వ శతాబ్దం ప్రారంభంలో గ్లాస్గోలో అపార్ట్మెంట్ పోర్షన్ ఎలా ఉండేదో
అలాగే దీన్ని ఉండనిచ్చారు.
కాబట్టి, ఒకప్పటి జీవితం ఎలాంటిదో మీకు అర్థమయ్యేలా చేయడానికి ఇంతకు మించింది ఏదీ లేదు.
- సరేనా? ఇక మీరు సిద్ధంగా ఉన్నారా? - సరే. వెళ్లి చూద్దాం.
సరే, పదండి.
కోనీ దీవుల విస్తీర్ణంలో సగం ప్రదేశంలో దాదాపు 60,000 మందిని
కుక్కడం వల్ల, ఈ గోర్బల్స్ పోర్షన్లలోని జీవన పరిస్థితులు
యూరోప్ అంతటిలో అత్యంత దారుణమైన వాటిలా ఉండేవి అనేవారు.
మనం వచ్చేసాం.
సరే, ఇదే ఈ అపార్ట్మెంట్ లో ముఖ్యమైన ప్రదేశం.
వంట గది.
- ఏ పని అయినా ఇక్కడే చేసేవారు. - వావ్.
- అనేక పనులకు వాడబడ్డ గది. - వావ్.
వాళ్ళు ఈ టేబుల్ దగ్గర వండుకునేవారు.
- ఈ టేబుల్ దగ్గరే తినేవారు. - సరే.
అలాగే, ఆ మూలన మీరు ఒకటి గమనించి ఉంటారు.
- బెడ్. - అవును.
దాన్ని రీసెస్ బెడ్ అనేవాళ్ళు ఎందుకంటే జనం ఈ గదిలో కూడా నిద్రపోయేవారు.
అప్పట్లో వంటగదిని బెడ్ రూమ్ లాగ కూడా వాడక తప్పేది కాదు.
పెద్ద కుటుంబం ఉన్నప్పుడు వేరే దారి లేదు.
అలాగే, ఒక్కోసారి ఆ బెడ్ కింద, స్నానం తొట్టె కూడా ఉండేది,
దాన్ని బయటకు లాగి అందులో నీళ్లు నింపి పిల్లలకు స్నానం చేయించేవారు.
ఓరి, నాయనో.
మీ అమ్మ అలాగే ఆమె తోబుట్టువులు బహుశా వారానికి ఒకసారి స్నానం చేసి ఉండేవారు.
అదృష్టం బాగుండి ఉంటే, స్నానానికి వెళ్లిన మొదటి పిల్ల అయ్యుండేది.
అలాగే దురదృష్టం ఎక్కువైతే, అవే నీళ్లలో
స్నానం చేయాల్సి వచ్చిన ఆఖరి పిల్ల అయ్యుండేది.
వావ్.
ఇది 1921 జనాభా లెక్కలు.
మీ ముత్తాత, మునిమామ్మ చనిపోయారు కానీ,
మీ అమ్మమ్మ, తాతయ్యలు, లూయి ఇంకా ఫ్లోరా,
అలాగే ఎనిమిది మంది పిల్లలు అలాగే ఒక అద్దెదారు ఇక్కడ ఉన్నన్ని గదుల్లోనే ఉండేవారు,
కానీ ఇంతకంటే దారుణమైనవి.
- ఇంతకంటే దారుణమైనవి. - అవును.
ఒరిజినల్ గా, మీ కుటుంబం ఇక్కడికి వచ్చినప్పుడు టాయిలెట్స్ ని కూడా అందరూ పంచుకునేవారు.
అంటే, ఒక టాయిలెట్ ని 25 లేదా 30 మంది కలిసి వాడేవారు కావొచ్చు.
- బయటా? - బయట.
తలుపు ఉంటే ఉండొచ్చు. లేదంటే లేదు.
మా చర్చల్లో మా అమ్మ ఈ విషయం ఏనాడూ చెప్పలేదు.
సరే.
పదకొండు మంది కలిసి ఎలా జీవితాన్ని సాగించారన్న
విషయాన్ని నేను ఇంతకు ముందే ఆలోచించి ఉంటే బాగుండేది.
ఆమె ముందెప్పుడూ ఇలాంటి విషయాలు చెప్పలేదు.
సరే, ఇది బెడ్ రూమ్.
ఈ పరుపు నిజానికి గుర్రపు వెంట్రుకలతో చేయబడింది,
అలాగే కంబళి గడ్డితో చేయబడింది.
కాబట్టి, నాకు ఖచ్చితంగా తెలీదు అది ఎంత సౌకర్యంగా ఉండేదో నేను చెప్పలేను,
కానీ వెచ్చగానే ఉండి ఉంటుంది.
ఆమె చాలా సరదాగా ఉండేది, తన నవ్వు చాలా పెద్దది.
అలాగే తాను జీవితంలో...
జీవితాన్ని ఎంజాయ్ చేస్తూ, ప్రతీదానిలో మంచిని మాత్రమే చూసేది.
రెండు బెడ్ రూమ్ లలో పదకొండు మంది, దారుణం కదా?
- అయినా కూడా, ఆమె ఎప్పుడూ బాధపడింది లేదు. - అవును.
మా అమ్మ పెరిగిన ఇంటిని చూసే విషయంలో
నేను ఇంతకంటే దగ్గరకు వెళ్లలేకపోవచ్చు,
కానీ మైఖేల్ ఆమె నిజంగా అడుగులు వేసిన అవకాశం ఉన్న ప్రదేశానికి నన్ను తీసుకెళ్లాలి అనుకుంటున్నాడు.
చివరిగా సినగాగ్ కి ఎప్పుడు వెళ్లారు?
చాలా కాలం అవుతుంది.
- అవునా? - అవును.
గార్నిథియల్ సినగాగ్.
కెనడాలో ఉన్న వాటితో పోల్చితే ఇది ఎలా ఉంటుందో నాకు తెలీదు.
నేను ఇంత పురాతనమైన సినగాగ్ లోకి ముందెప్పుడూ వెళ్ళలేదు.
సరే. ఈ సినగాగ్ ని 1879లో నిర్మించారు.
ఇది స్కాట్ల్యాండ్ లో ప్రార్ధన కోసం నిర్మించబడిన మొట్టమొదటి సినగాగ్,
ఇక్కడికి గోర్బల్స్ దాదాపు రెండు కిలోమీటర్ల దూరం అంతే.
అయితే మా అమ్మగారి కుటుంబం ఏదొక సమయంలో
ఇక్కడికి ఒక ప్రత్యేక కార్యక్రమం కోసం
- వచ్చి ఉంటుంది కదా? - అవును.
వాళ్ళు ఖచ్చితంగా ఒక పెళ్ళికో, లేక బార్ మిట్జ్వా లేదా
అలాంటి కార్యక్రమానికి ఇక్కడికి వచ్చి ఉంటారు.
వావ్.
ఆమెకు అప్పుడు ఏడు, ఎనిమిది, తొమ్మిది, పది ఏళ్ళు ఉండి ఉండొచ్చు.
ఆమెను ఒక చిన్న బిడ్డగా ఊహించుకోవడం కష్టంగా ఉంది, కానీ...
ఇక్కడికి వంద ఏళ్ల తర్వాత రావడం నిజానికి నా మనసును, అంటే... లాగినట్టు ఉంది.
ఆమెను ఎక్కువగా తలుచుకుంటుంటారా?
ప్రతీరోజు. అవును.
మా అమ్మా అలాగే నాన్నను కూడా.
రోజులో కనీసం ఒకసారైనా వాళ్ళ గురించి కనీసం ఒకసారైనా వాళ్ళు నా ఆలోచనల్లో...
మెదులుతుంటారు.
మా జీవితాలు మొదలైన ప్రదేశాన్ని చూసాక నేను మా అమ్మకు చాలా రుణపడి ఉన్నాను అనిపిస్తోంది.
మా కుటుంబం వచ్చిన ప్రదేశంతో ఇంతవరకు నాకు పెద్దగా సంబంధం ఉన్నట్టు అనిపించలేదు.
కథల ద్వారానే నాకు వీటి గురించి తెలుసు.
కాబట్టి, నేను ఇక్కడికి వచ్చినందుకు సంతోషంగా ఉంది.
వచ్చినందుకు సంతోషంగా ఉంది.
అలాగే నా మూలాలను తెలుసుకుంటున్నందుకు సంతోషంగా ఉంది.
స్కాట్ల్యాండ్ లో నా చివరి రోజు గడపడానికి నేను నిద్రలేవగా,
గ్లాస్గోలో మా అమ్మ బాల్యం గురించి నేను నేర్చుకున్న విషయాలు
ఎప్పటికీ నా జ్ఞాపకాలలో ఉండిపోతాయని నాకు తెలుసు.
కానీ ఈ నా కుటుంబ కథను పూర్తి చేయడానికి, నేను చివరిగా ఇంకొక చోటుకు వెళ్ళాలి అనుకుంటున్నాను.
నేను నాకు ఎప్పటికీ తెలియని ఇద్దరు
అత్యంత ధైర్యవంతుల విశ్రాంతి స్థలానికి వెళ్తున్నాను.
నా ముత్తాత-మునిమామ్మ, శామ్యూల్ ఇంకా నెల్లి.
"మా ప్రియమైన తల్లి నెల్లి కడ్లట్జ్ జ్ఞాపకార్థం.
మరణం జనవరి 1921."
అలాగే మా ముత్తాత.
ఎలా ఉందో చూశారా?
మా పితామహుడు, కదా?
భలే, నా వంశం మూలాలకు ఇంతకంటే దగ్గరగా నేను వెళ్ళలేను ఏమో.
మా వంశానికి మూలమైనవారిని చూసాను.
వీళ్ళు ఒక మెరుగైన జీవితం కోసం వెతికారు.
తమకు ఉన్న దాంతో ఎంతో చేసారు.
స్కాట్ల్యాండ్ లో సమయం గడపడం నా వంశానికి నన్ను దగ్గర చేసింది...
ఇక్కడ నాకు ఎంత సౌకర్యంగా ఉందో చూస్తుంటే నాకే ఆశ్చర్యంగా ఉంది.
ఇది నాకు ఒక చిన్ని ఉత్తర ఒంటారియోలా ఉంది.
ఇప్పుడేమో నా వెనుక... ఒక ఇంద్రధనస్సు ఎలా వెలిగిపోతుందో చూడండి.
అవును. అందంగా ఉంది కదా?
నేను ఇప్పుడు స్కాట్ల్యాండ్ గురించి ఆలోచిస్తే, నా ఉద్దేశం,
నాకు... నా మనసులో ఇక నుండి నేను గడిపిన
సర్వభోగాలు ఉన్న క్యాండక్రెయిగ్ నుండి... గోర్బల్స్ వరకు అన్నీ విషయాలు...
గుర్తుకొస్తాయి, సరేనా?
అలాగే, నేను ఇక్కడికి వచ్చి ఏర్పరచుకోవడానికి వీలైన కనెక్షన్...
గురించి కూడా.
నేను వెళ్ళడానికి ముందు, నేను కొత్తగా తెలుసుకున్న నా వారసత్వాన్ని వేడుక జరుపుకోవడానికి,
ఇవాళ రాత్రి నన్ను అందమైన స్కాటిష్ షిన్డిగ్ కి ఆహ్వానించారు.
కానీ నేను ఒక నిజమైన స్కాటిష్ వాడిగా పాల్గొనాలి అనుకుంటే,
ముందుగా నేను ఇష్టపడటం మొదలెట్టాల్సిన మా కుటుంబ ఫేవరెట్ ఐటమ్ ఒకటి ఉంది.
మా తాతయ్య అయితే...
ప్రతీ వారం ప్రతీ శుక్రవారం ఒక విస్కీ షాట్ తాగేవాడు.
నాకు స్కాచ్ పెద్దగా అలవాటు కాలేదు, కానీ స్కాచ్ తాగేవారు అంటే నాకు మొదటి నుండి ఒక అభిమానం, సరేనా?
స్కాచ్ లో ఐస్ వేసుకుని తాగితే చాలా కూల్ గా ఉంటుంది,
కానీ నేను మాత్రం హాయిగా ఒక గ్లాసు ఏనాడూ తాగలేకపోయా.
కాబట్టి, మా తాతయ్య జ్ఞాపకార్థం అలాగే కూల్ గా కనిపించాలన్న ఉద్దేశంతో,
నేను స్థానిక డిస్టిల్లరీకి వెళ్లి అక్కడి విస్కీ నిపుణుడు, గ్యారీని కలవబోతున్నాను.
మిమ్మల్ని కలవడం సంతోషం.
- లాక్ లమోండ్ డిస్టిల్లరీకి స్వాగతం. - నన్ను ఆహ్వానించినందుకు చాలా థాంక్స్.
అయితే, మొత్తం వ్యవహారం అంతా నడిచేది ఇక్కడే, కదా?
అవును, అంతా ఇక్కడే. విస్కీలోని మ్యాజిక్ ఇక్కడ తయారవుతుంది.
ఓరి, దేవుడా, ఇక్కడ చాలా బ్యారెల్స్ ఉన్నాయి.
మా సైట్స్ అన్నిటిలో కలిపి మా దగ్గర దాదాపుగా అయిదు లక్షల క్యాస్క్ లు ఉంటాయి.
సరే.
స్కాచ్ విస్కీని కేవలం స్కాట్ల్యాండ్ లో మాత్రమే తయారుచేయగలరు,
కానీ ఇక్కడి క్యాస్క్ లలో అధికశాతం నిజానికి యునైటెడ్ స్టేట్స్ నుండి వస్తాయి,
వాటిలో ఒకప్పుడు బార్బోన్ ని ఉంచిన క్యాస్క్ లు.
విస్కీ ప్రొడక్షన్ లో ఈ క్యాస్క్ లు చాలా కీలకం
కావడానికి ఉన్న కారణం ఏంటి?
వాటి వల్ల మరింత ఫ్లేవర్ వస్తుంది, అలాగే రంగు కూడా ఏర్పడుతుంది.
అంటే, స్టిల్ నుండి వచ్చే మందు నిజానికి రంగు లేకుండా ఉంటుంది,
కానీ ఒకసారి క్యాస్క్ లోనికి వెళ్ళాక,
అందులో దానికి ఆ అందమైన బంగారు, క్యారమెల్, కాషాయం రంగు వస్తుంది.
అది ఆ క్యాస్క్ నుండి కూడా వస్తుంది.
మా వేర్ హౌస్ కి స్వాగతం.
ఇక్కడ, మేము దాదాపు 8,000 క్యాస్క్ ల వరకు స్టోర్ చేయగలం.
మనం అసలైన స్కాచ్ ని ట్రై చేయడానికి ముందు,
నేను కొత్తగా చేసిన మందు శాంపిల్ తెచ్చాను.
స్టిల్స్ నుండి వచ్చే అసలు మద్యం ఇది.
ఇది రంగు లేని మందు ఆ రంగు అంతా క్యాస్క్ ల నుండి వస్తుంది.
మీరు గ్లాసులో దాన్ని కాస్త ఆడించి చూడండి.
ఇప్పుడు ముక్కు దగ్గరకు తెచ్చుకోండి.
- దీని వాసన... - సారి.
నేను ఇందులో ఉన్న మందు శాతం... 63% అని చెప్పడం మరిచాను, కాబట్టి...
- నాకు అదే అనిపించింది. అవును. - అవును.
ఎందుకంటే ఒక్కసారి పీల్చగానే ముక్కు అదిరిపోయింది... అంటే అది చాలా...
అది పీల్చగానే దాని బలం తెలిసింది.
తాగగానే ఆ అరవై మూడున్నర శాతం మందు ప్రభావం మొత్తం మీకు తెలుస్తుంది.
వావ్.
సరే...
నాకు ఒక క్షణం ఇవ్వు, గ్యారీ.
అమ్మో.
అది... తాగిన వెంటనే నా గొంతులో ఉన్న చర్మాన్ని చీరేసినట్టు అనిపించింది.
చాలా దారుణం.
సరే, ఇక మనం అసలు విస్కీలు ఎలా ఉంటాయో చూద్దామా?
కానీ ఒకసారి ఆ మందును ఒక పాత క్యాస్క్ లో
ఊరబెట్టాక ఒక వింతైన మ్యాజిక్ జరుగుతుంది అంట.
ఇది 18 ఏండ్ల మందు.
ఇది అంత కాలంగా ఈ బార్బోన్ క్యాస్క్ లో ఉంది.
కాబట్టి, మీకు వెంటనే దీనికి ఉన్న దీని రంగు వేరేగా ఉంది చూడండి,
- అందుకు కారణం ఆ చెక్క. - అవును.
కాబట్టి, ఇప్పుడు మీకు మరింత
- పండులాంటి రుచి వస్తుంది అనుకుంటున్నా. - దీని వాసన బాగుంది.
అవును. ఇది అంత ఘాటుగా లేదు.
అవును.
సరే, మీరు ఇక ట్రై చేయొచ్చు.
అంటుంటారు కదా, నీ కిల్ట్ జారిపోవాలని
అద్భుతంగా ఉంది.
ఇది నిజానికి
- చాలా రుచిగా ఉన్న డ్రింక్. - అవును. సూపర్.
దీనికి ఉడకబెట్టిన యాపిల్ ఫ్లేవర్ వచ్చింది అనొచ్చు.
నాకు దాదాపుగా మత్తెక్కినట్టే ఉంది.
ఇది నేను ఊహించినదానికన్నా బాగుంది.
నిజానికి నేను ఆశ్చర్యపోయాను.
మీకు ఇందులో ఏమైనా ఫ్లేవర్స్ తెలుస్తున్నాయా?
లేదు.
ఇక నా కోటకు తిరిగి వచ్చాను,
ఇప్పుడు నా ప్రయాణం తిరిగి మొదలెట్టడానికి ముందు వేడుక చేసుకునే వేళ.
అలాగే నేను ఆఖరికి నా కోషర్ కిల్ట్ వేసుకోవడానికి సిద్ధంగా ఉన్నాను అనిపిస్తోంది.
- వావ్. - భలే, భలే.
భలే, భలే, భలే.
మీకు సౌకర్యంగా ఉందా?
అవును, నాకు చాలా సౌకర్యంగా ఉంది.
నా సొంత... నా సొంత టార్టన్. ఆహ్?
ఇవాళ, స్కాట్ల్యాండ్ లోని బెస్ట్ వంటకాలను చేయించారు.
అలాగే ఆఖరికి మంచి విస్కీని...
- చీర్స్. - తాగండి.
చీర్స్.
...నేను మనసారా ఆస్వాదించగలుగుతున్నాను.
హ్యగిస్, స్కాట్ల్యాండ్ జాతీయ వంటకం...
చాలా బాగుంది.
...నాకు అలవాటు కావడానికి ఇంకొంత కాలం పట్టేలా ఉంది.
అలాగే ఒక చిన్న హైల్యాండ్ డాన్స్.
అంటే, నేను స్కాటిష్ పద్దతుల మధ్య పెరిగినవాడిని కాదు,
కానీ ఈ కొన్ని రోజులలో నాకు వీరి విధానాలు కాస్త అలవాటు అయిపోయాయి,
మా అమ్మ వైపు కుటుంబం కారణంగా ఉన్న కనెక్షన్ వల్ల.
ఆ అనుభవం ఒక మంచి రీతిలో నన్ను ఆశ్చర్యానికి గురిచేసింది.
మా అమ్మ, అలాగే ఆమె కుటుంబానికి ఒక విధానమైన వైఖరి ఉంటుంది.
వాళ్ళు చాలా సరదాగా ఉండే వాళ్ళు.
ఇక్కడ నేను కలిసిన ప్రతీ ఒక్కరిలో ఆ స్నేహపూర్వక ఉత్సాహం ఉట్టిపడ్డట్లు కనిపిస్తోంది.
నేను నా యూరోపియన్ యాత్రలో కొన్ని సాహసాలు చేస్తానేమో అనుకున్నాను,
కానీ నా సొంత జీవితాన్నే ఒక కొత్త దృక్కోణంలో చూసే అవకాశం దొరుకుతుందని అనుకోలేదు.
నేను ఒక బయటివాడిలా ఫీల్ అవుతూ స్కాట్ల్యాండ్ కి వచ్చాను,
కానీ ఇప్పుడు ఈ దేశం నాలో ఒక భాగం అని తెలుసుకుని వెళ్తున్నాను.
మా అమ్మ నన్ను చూస్తే గర్వపడుతుంది అనుకుంటున్నాను.
భలే వేశారు, యుజీన్.
బాగుంది.
ఇది కష్టమైన డాన్సే.
అదృష్టవశాత్తు, నాకు కింద ఏసీ ఉంది.
తర్వాతి ఎపిసోడ్ లో...
నా యురోపియన్ ప్రయాణం నన్ను ఇప్పుడు ప్రపంచంలోనే అత్యధికంగా సందర్శించబడే దేశానికి తీసుకొచ్చింది.
ఒక ఫ్రెంచ్ కిస్ పెట్టుకుందాం. మనం ఫ్రాన్స్ లో ఉన్నాం.
పూర్తి వేగంతో ముందుకు వెళ్ళు, డ్రైవర్.
ఏదైనా ఒక కారు ఇద్దరు రైతులు అలాగే ఒక బస్తా బంగాళదుంపలను తీసుకెళ్లడానికి
చేసినట్టు కనిపించిందంటే మనం ఫ్రాన్స్ లో ఉన్నట్టే.
నేను బ్యాక్ స్ట్రీట్ బాయ్స్ లో ఒకడిని అన్నట్టు ఉంది.
చూస్తుంటే ఇది మంచి ఐడియా అనిపించడం లేదు.
వీటికి నేను నచ్చినట్టు లేను.
నేను రోజుకు ఒక జ్వా ద వీవ్ తినడానికి ట్రై చేస్తాను.
బాగుంది.
- చూశారా? - నేను చూసాను.
- లెఫ్ట్. - అయ్యో.
అతను లేట్ అయ్యాడు. నేను సహజంగా మగాళ్ల కోసం ఎదురుచూడను.
సబ్ టైటిల్స్ అనువదించింది: జోసెఫ్